สวัสดีค่ะ ฉีดยาคุมแบบ1เดือน ตรงตามนัดฉีดตลอดค่ะ เดือนที่แล้วประจำเดือนไม่มาค่ะ ตอนนี้ก็ยังไม่มาค่ะ เกิดจากอะไรค่ะ
สวัสดีค่ะ ยาแบบฉีดเพื่อคุมกำเนิดเป็นวิธีการคุมกำเนิดที่มีประสิทธิภาพดี มีโอกาสตั้งครรภ์น้อยกว่า 1% ถ้าฉีดตามกำหนดและในสถานพยาบาลที่เชื่อถือได้ผลข้างเคียงจากยาฉีดคุมกำเนิดได้แก่-เลือดออกกระปริดกระปรอยทางช่องคลอด-ประจำเดือนมาคลาดเคลื่อนหรือไม่มา-ปวดศีรษะ-ปวดท้อง-น้ำหนักเพิ่มดังนั้นการที่ประจำเดือนไม่มานั้นอาจเป็นผลข้างเคียงจากยา ซึ่งเจอได้บ่อยเหมือนกันในยาคุมชนิดฉีดอาจลองซื้อชุดตรวจการตั้งครรภ์มายืนยันเบื้องต้น แต่อย่างที่กล่าวไป โอกาสตั้งครรภ์ขณะฉีดยามีน้อยมากหากไม่ต้องการให้มีผลข้างเคียงดังกล่าว แนะนำว่าครั้งต่อไปที่ไปพบแพทย์เพื่อฉีดยาต่อ อาจขอปรึกษาเรื่องผลข้างเคียงจากยาคุมกำเนิด ว่าต้องการใช้ยาคุมกำเนิดที่ไม่มีผลข้างเคียงดังกล่าว แพทย์อาจเปลี่ยนชนิดของยาฉีดหรือเปลี่ยนวิธีการคุมกำเนิดเป็นวิธีอื่นค่ะ หากมีอาการเลือดออกจากช่องคลอดมากผิดปกติ หรือมีผลข้างเคียงอื่นๆดังกล่าวมาที่เป็นมากจนทนไม่ได้ ควรรีบไปพบสูตินรีแพทย์ค่ะ